section_heading: Povijest
paragraph_text: Zastavu je zapravo u 13. stoljeću oblikovao vojvoda Fridrik II. Austrijski (1210. – 1246.; poznat kao 'Fridrik Svadljivi'), posljednji iz dinastije Babenberg. Htio je veći stupanj neovisnosti od Svetog Rimskog Carstva pa je napravio novi grb: crveno polje sa srebrnom vrpcom. Najstariji prikaz nove zastave nalazi se na pečatu koji se čuva u samostanu Lilienfeld (Donja Austrija), s datumom 30. studenoga 1230.